​«ՀՀ տարվա երիտասարդական մայրաքաղաք» 2016թ. մրցույթի  Գյումրու քաղաքապետարանին ներկայացվող ծրագրերի գնահատման կանոնակարգ

1. Ծրագիր-առաջարկ ներկայացնելու իրավունք ունեն Գյումրիում երիտասարդության ոլորտում գործող ցանկացած ոչ ֆորմալ կամ գրանցված կառույց /այսուհետ հայտատու/ կամ նրանց միավորում /կոալիցիա/,
2. Յուրաքանչյուր հայտատու կարող է ներկայացնել առավելագույնը մեկ ծրագիր-առաջարկ` կապված յուրաքանչյուր ուղղվածության հետ /քաղաքային, մարզային և հանրապետական նշանակության/,
3. Ծրագրերը՝  /կազմակերպության դեպքում ղեկավարի կողմից կնքված և ստորագրված, ոչ ֆորմալ խմբի դեպքում` պատասխանատուի կողմից ստորագրված/ պետք է ներկայացնել Գյումրու քաղաքապետարանի Ծրագրերի, արտաքին կապերի  և արարողակարգի բաժին **մինչև ս/թ հունիսի 19-ը, ժամը 14:00, հասցեն՝ Վարդանանց 1, ք. Գյումրի, և էլեկտրոնային տարբերակն ուղարկել** **a.hovhannisyan@gyumricity.am** **էլեկտրոնային հասցեին,**
4. Համահայտատու ծրագրերի մրցութային շնորհանդեսը տեղի կունենա **հունիսի 20-ին, ժամը 11:00 Գյումրու քաղաքապետարանում,**
5. Ծրագրային առաջարկների մրցութային շնորհանդեսին կարող են մասնակցել բոլոր այն հայտատուները, ում հայտն ամբողջությամբ լրացված է և առկա չեն տեխնիկական թերություններ,
6. Շնորհանդեսին կմասնակցեն բոլոր հայտատուները /շնորհանդեսը բաց է և հրապարակային ցանկացողների համար/,
7. Հայտատուների ծրագրերը ներկայացվում են ըստ ծրագրային ուղղվածության. առաջինը` հանրապետական, երկրորդը`  մարզային, երրորդը` քաղաքային, ըստ յուրաքանչյուր ուղղվածության հայտատուների անվանումների այբբենական հերթականության,
8. Յուրաքանչյուր հայտատուի ծրագիրը ներկայացնելու համար տրվում է 5-ական րոպե ժամանակ, նույնքան ժամանակ հատկացվում է հանձնախմբի կողմից հարցերի պատասխաններին: Հայտատուի ներկայացման հերթը հասնելու պահին կառույցի ներկայացուցչի՝ դահլիճից բացակայության դեպքում ծրագրային առաջարկի ներկայացումը կարող է հետաձգվել միայն մինչև տվյալ ուղղվածության հայտերի ներկայացման ավարտը և հաջորդ ուղղվածության հայտերի քննարկում անցնելու դեպքում ծրագրային առաջարկը չի դիտարկվում և ամբողջությամբ գնահատվում է 0 միավորով,
9. Դահլիճում ապահովվում է տեսաձայնային տեղեկատվությունների ներկայացման հնարավորություն,
10. Հանձնախումբը գնահատումն իրականացնում է ելնելով ծրագրային գրավոր առաջարկի դրույթներից և  բանավոր ներկայացումից՝ ըստ կից գնահատման սանդղակի,
11. Հանձնախմբի գնահատման արդյունքներն ամփոփվում են ըստ գնահատման սանդղակի բոլոր գնահատված միավորների  և բանավոր ներկայացումներից ստացված միավորների միջին թվաբանականի սկզբունքով,
12. Եթե ծրագիր-առաջարկը ներկայացված է հանձնախմբի որևէ անդամի /անդամների/ ուղղակի շահերին առնչվող կազմակերպության /խմբի/ կողմից, ապա այդ անդամի փոխարեն գնահատումն իրականացվում է հանձնախմբում խորհրդակցական ձայնի իրավունքով ընտրված փորձագետ Լևոն Իգիթյանի կողմից,
13. Հանձնախմբում Գյումրու քաղաքապետարանի և Շիրակի մարզպետարանի ներկայացուցիչները  հարգելի բացակայության դեպքում կարող են գնահատելու լիազորությունը փոխանցել իրենց կառույցի մեկ այլ ներկայացուցչի,
14. ՔՀԿ ներկայացուցիչներից որևէ մեկի բացակայության դեպքում գնահատման թվաբանական միջինը հաշվվում է մեկով պակաս գնահատման արդյունքներով,
15. Հանձնախմբի գնահատման արդյունքները հրապարակվում են նույն օրը` բոլոր ծրագրերի ներկայացումից հետո` հանձնախմբի գնահատման արդյունքներն ամփոփվելուց ու որոշման կայացումից հետո:

Գնահատման սանդղակ

|  |  |
| --- | --- |
| Գնահատման չափանիշ | Միավոր |
| Ծրագրի նպատակը | 0-5 |
| Ծրագրի խնդիրները | 0-5 |
| Ծրագրի առնչությունը ՀՀտարվա երիտասարդական մայրաքաղաք մրցույթի նպատակների հետ | 0-10 |
| Ծրագրի առաջնային և երկրորդային թիրախ խմբերի սահմանումը | 0-5 |
| Ծրագրի կառուցվածքը | 0-10 |
| Ծրագրի ակնկալվող արդյունքները | 0-5 |
| Ծրագրի ազդեցությունը և շարունակականությունը   | 0-10 |
| Ծրագրի տեսանելիությունը  | 0-5 |
| Համագործակցություն ծրագրի շրջանակներում | 0-10 |
|  Ծրագրի բյուջեն | 0-5 |
| Ծրագրերի ներկայացումներկայացման բովանդակային բաղադրիչ (ծրագրային հայտի բովանդակության հստակ ներկայացում)` 0-ից 3 միավոր, ծրագրային հայտի տեխնիկական ներկայացման բաղադրիչ (պրեզենտացիոն և այլ նյութերի առկայութուն)`0-ից 3 միավոր հարցերին տրված պատասխաններ`0-ից 4 միավոր) | 0-10 |
| **Ընդամենը** | **0-80** |

*​«ՀՀ տարվա երիտասարդական մայրաքաղաք» 2016թ. Մրցույթի Գյումրի քաղաքի երիտասարդական ոլորտի կառույցների, ոչ ֆորմալ խմբերի և անհատների կողմից ներկայացվող ծրագրերի գնահատման և հայտի մշակման փորձագիտական հանձնախումբ*